Document ID: /roh_data/filtered/fineweb-2-filterrobots_roh.jsonl.gz/49747

Empustaziun pignola da Nadal per loghens publics
La vischnaunca dad Ilanz/Glion renda attents las fracziuns e las pleivs en vischnaunca dalla pusseivladad d'empustar pignola da Nadal per ils plazs publics ni per las baselgias. Sche ina u l'autra uniun ha l'intenziun da plazzar in pigniel sin in plaz public ni sche la pleiv vuless empustar in pigniel per las baselgias, lu ein las persunas responsablas supplicadas da far quei entochen sil pli tard venderdis, ils 22 da november 2019 tier il menaschi forestal dad Ilanz/Glion a Rueun.
E-mail: sigi.andreoliilanz-glionch
Telefon 079 419 77 70
Menaschi forestal Ilanz/Glion